**Фуқаролик ишлари бўйича \_\_\_\_\_\_\_\_\_\_\_\_\_\_\_\_\_ туманлараро судига**

**Даъвогар:** Ф.И.Ш,

Манзил: \_\_\_\_\_\_\_\_\_\_\_\_\_\_\_\_\_\_\_\_

**Жавобгарлар:** Ф.И.Ш. ва унинг оила аъзолари

Манзил: \_\_\_\_\_\_\_\_\_\_\_\_\_\_\_\_\_\_\_\_\_

**ДАЪВО АРИЗА**

(хонадондан мажбурий тартибда кўчириш ҳақида)

Мен юқорида кўрсатилган манзилда оила аъзоларим билан бирга яшаб келганман.

\_\_\_\_\_\_\_\_\_\_\_\_\_\_\_\_\_\_\_\_\_\_ *(хонадон манзили)* сонли хонадон менга \_\_\_\_\_\_\_\_\_\_\_\_\_ шаҳар хусусий амалиёт билан шуғулланувчи нотариал идораси томонидан \_\_\_\_\_\_\_\_\_\_\_\_\_ куни олди-сотди шартномасига асосан тегишли бўлиб, ушбу хонадон бўйича менга эгалик ҳуқуқини белгиланган ва гувоҳнома берилган.

Менга тегишли бўлган юқоридаги хонадонда ҳозирги кунда жавобгарлар (Ф.И.Ш) ва унинг фарзандлари (Ф.И.Ш) ва (Ф.И.Ш)лар ноқонуний равишда яшаб, уйни бўшатиб бермасдан келмоқда.

Мен жавобгарларга бир неча марта оғзаки мурожаат қилишимга қарамасдан, менга тегишли бўлган уйни жавобгарлар бўшатиб бермасдан келмоқда.

Ушбу фуқаролар Ўзбекистон Республикаси Уй-жой кодексининг   
32-моддасида кўрсатилган уй-жой мулкдорининг, яъни менинг оила аъзоларим ҳисобланмайдилар. Ҳозирги кунда уй-жойга киришим ва ушбу уй-жойдан фойдаланишим учун улар қаршилик қилиб келмоқда. Шунинг учун судга беришга мажбур бўлдим.

Ўзбекистон Республикаси Фуқаролик кодексининг 164-моддасида “мулк хуқуқи шахснинг ўзига қарашли мол-мулкка ўз хоҳиши билан ва ўз манфаатларини кўзлаб эгалик қилиш, ундан фойдаланиш ва уни тасарруф этиш, шунингдек ўзининг мулк ҳуқуқини, ким томонидан бўлмасин, хар қандай бузишни бартараф этишни талаб қилиш хуқуқидан иборатдир. Мулк ҳуқуқи муддатсиздир” деб кўрсатилган.

Ўзбекистон Республикаси Фуқаролик кодексининг 228-моддасига асосан мулкдор ўз мол-мулкини бошқа шахснинг қонунсиз эгалигидан талаб қилиб олишга ҳақли.

Ўзбекистон Республикасининг “Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида”ги Қонуннинг 2-моддаси талабига кўра, хусусий мулк ҳуқуқи шахснинг қонун ҳужжатларига мувофиқ қўлга киритган мол-мулкка эгалик қилиш, ундан фойдаланиш ва уни тасарруф этиш ҳуқуқидир.

Хусусий мулк дахлсиз ва давлат ҳимоясидадир.

Юқоридагиларга асосан жавобгарлар (Ф.И.Ш) ва унинг фарзандлари (Ф.И.Ш) ва (Ф.И.Ш)ларни менга тегишли бўлган \_\_\_\_\_\_\_\_\_\_\_\_\_\_\_\_\_\_\_\_\_\_ *(хонадон манзили)* хонадондан мажбурий тартибда бошқа турар жой бермаган ҳолда кўчириш ҳамда давлат божи учун тўланган суммани ундириш ҳақида ҳал қилув қарори қабул қилишингиз сўралади.

Илова:

*фуқаролик паспорти нусхаси,*

*яшаш жойидан маълумотнома,*

*турар бино-иншоотга бўлган ҳуқуқнинг давлат рўйхатидан ўтказилганлиги ҳақида гувоҳнома нусхаси,*

*олди-сотди шартномаси,*

*уйнинг кадастр ҳужжатлари,*

*давлат божи тўланганлиги ҳақидаги ҳужжатлардан нусхалар.*

**Даъвогар:** (Ф.И.Ш) имзо сана